અમિતાભે પોતાનું બર્થ ડે સેલિબ્રેશન કેન્સલ કર્યું હોવાનું એક કારણ શ્વેતા નંદા અને ઐશ્વર્યા વચ્ચેના કડવા સંબંધો હોવાનું પણ કહેવાઇ રહ્યું હતું. છેલ્લા ઘણા સમયથી આ બે વચ્ચે ખટાશ આવી હોવાની વાતો થઇ રહી છે. શ્વેતા નંદાએ રેમ્પ વોક કર્યું ત્યારે સમગ્ર બચ્ચન પરિવાર ઇવેન્ટમાં હાજર હતો, ઐશ્વર્યા સિવાય. ત્યાર બાદ વોગ બ્યૂટી એવોર્ડ્સમાં ઐશ્વર્યા અને શ્વેતા સહિત સમગ્ર બચ્ચન પરિવાર હાજર હોવા છતાં, ઐશ્વર્યાએ તેમની સાથે એક પણ ફોટો નહોતો પડાવ્યો. આ કારણે પણ ઐશ્વર્યા અને શ્વેતા વચ્ચે પ્રોબ્લેમ હોવાની વાતોએ જોર પકડ્યું હતું.